|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция: Министерство на земеделието, храните и горите** | **Нормативен акт: Закон за изменение и допълнение на Закона за пчеларството** |
| **За включване в законодателната/****оперативната програма на Министерския съвет за периода: 01.07.2020 г. – 31.12.2020 г.** | **Дата:** 09.10.2020 г. |
| **Контакт за въпроси:** Мариета Нейкова – началник на отдел „Животновъдство, генетични ресурси и производство“, дирекция „Животновъдство“mneykova@mzh.government.bg Юлия Илиева – старши експерт в отдел „Технологии в животновъдството“, дирекция „Животновъдство“yilieva@mzh.government.bg  | **Телефон:** **02/98511321****02/98511325** |
| **1. Дефиниране на проблема:** *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*С Решение № 704 на Министерския съвет от 2018 г. за приемане на мерки за трансформация на модела на административно обслужване, приложение 1 - Мерки за опростяване и привеждане на услугите за бизнеса в съответствие със Закона за ограничаване на административното регулиране и административния контрол върху стопанската дейност, като проблем е идентифицирано, че регистрацията на пчелините и пчелните семейства се извършва както от кметовете на населените места, така и от Българската агенция по безопасност на храните (БАБХ).Съгласно чл. 8 от Закона за пчеларството, регистрацията на собственици на пчели и пчелни семейства се извършва в съответните кметства чрез подаване на заявление за регистрация в 15-дневен срок от тяхното придобиване, като в едномесечен срок от регистрацията кметствата изпращат информация за регистрираните пчелни семейства в областните дирекции "Земеделие" и Българската агенция по безопасност на храните. Едновременно с това в чл. 137 от Закона за ветеринарномедицинската дейност се предвижда собствениците или ползвателите на животновъдни обекти, в това число и на животновъдните обекти – пчелини да подават заявление за регистрация по образец до директора на съответната Областна дирекция по безопасност на храните. В тази връзка за изпълнение на мярката, одобрена с горепосоченото Решение е предложено да се предприемат изменения в Закона за пчеларството, с които да се осигури дейностите по регистрация и контрол във връзка с пчеларството да се извършват от БАБХ и да се извършва една регистрация без участието на кметовете на кметства.*1.2. Опишете какви са проблемите с прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).* Съгласно чл. 8, ал. 1-4 от Закона за пчеларството, регистрацията на собственици на пчели и пчелни семейства се извършва в съответните кметства, чрез подаване на заявление за регистрация в 15-дневен срок от тяхното придобиване. На базата на горепосочената регистрация в кметствата се поддържа регистър, който съдържа:1. данни за собственика на пчелните семейства - име (наименование на фирмата), адрес (седалище), ЕГН (БУЛСТАТ);2. регистрационен номер на пчелина;3. адрес на пчелина;4. брой на отглежданите пчелни семейства;5. брой новозакупени семейства и отводки към 30 август на съответната година;6. брой продадени пчелни семейства към 30 август на съответната година;7. брой новосъздадени пчелни семейства към 30 август на съответната година;8. брой зазимени пчелни семейства.Съгласно чл. 137 от Закона за ветеринарномедицинската дейност собствениците или ползвателите на животновъдни обекти подават заявление за регистрация по образец до директора на съответната Областна дирекция по безопасност на храните. Това се отнася и за пчелините, тъй като съгласно т. 7 от допълнителните разпоредби на Закона за пчеларството пчелин е място, върху което са настанени пчелни семейства заедно с наличното оборудване, а съгласно т. 36 от допълнителните разпоредби на Закона за ветеринарномедицинската дейност животновъден обект е всяко място, където временно или постоянно се отглеждат или настаняват животни, с изключение на ветеринарни клиники или амбулатории. Предвидено е и водене от БАБХ на регистър на животновъдните обекти, в това число и на животновъдните обекти – пчелини, който съдържа:1. номер и дата на издаденото удостоверение;2. ветеринарния регистрационен номер на обекта;3. име и постоянен адрес на собственика или ползвателя на обекта;4. адрес/местонахождение и вид на обекта;5. капацитет на обекта, с изключение на пчелините, за които се вписва брой отглеждани пчелни семейства;6. вид, категория и предназначение на животните в обекта;7. информация за начина и технологията на отглеждане на животните;8. номер и дата на заповедта за заличаване.Наличието на две регистрации на животновъдните обекти, в които се отглеждат пчелни семейства – в кметствата по реда на Закона за пчеларството и в Областните дирекции по безопасност на храните по реда на Закона за ветеринарномедицинската дейност създава допълнителна административна тежест за собствениците на пчелини. Това противоречи на принципите, залегнали в Закона за ограничаване на административното регулиране и административния контрол върху стопанската дейност, чиято цел е да насърчи и улесни извършването на стопанска дейност като ограничи до обществено оправдани граници административното регулиране и административния контрол.В допълнение в сега действащия Закон за пчеларството липсва определение на понятието „временен пчелин“. С оглед на това и с цел създаване на по-голяма яснота във връзка с практикуването на подвижното пчеларство в допълнителните разпоредби е предвидена легална дефиниция за „временен пчелин“.В чл. 8 от Закона за пчеларството освен регистрацията на пчелините в съответните кметства, в ал. 5 се урежда и изискването за наличие на ограда, на която собственикът на постоянен пчелин поставя табелка с регистрационен номер на пчелина. С цел създаване на по-голяма яснота и постигане на синхрон със Закона за горите са прецизирани горепосочените изисквания към постоянните пчелини, в случаите, в които те са настанени в горски територии. В тази връзка се въвежда че, постоянните пчелини, настанени в горски територии задължително са с ограждения, които не възпрепятстват свободното преминаване на диви животни и са обозначени с табелка с регистрационен номер на пчелина.*1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* Последваща оценка на въздействие не е извършвана. |
| **2. Цели:** С приемането на направените предложения за изменение и допълнение на Закона за пчеларството се цели:- Изпълнение на Решение № 704 на МС от 2018 г. за приемане на мерки за трансформация на модела на административно обслужване относно предприемане на мерки за опростяване и привеждане на услугите за бизнеса в съответствие със Закона за ограничаване на административното регулиране и административния контрол върху стопанската дейност; - Насърчаване и улесняване извършването на стопанска дейност в областта на пчеларството чрез намаляване на административната тежест;- Създаване на по-голяма яснота във връзка с практикуване на подвижното пчеларство, чрез въвеждане на легална дефиниция на понятието „временен пчелин“;- Синхронизиране на разпоредби със Закона за горите.*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:** Промяната на действащия Закон за пчеларството ще засегне следните страни:- собственици на пчелни семейства – 13 771 бр.;- кметствата на територията на страната – 3146 бр.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:**4.1. *Вариант 0 „Без действие”* Без приемането на Закона за изменение и допълнение на Закона за пчеларството в Решение № 704 на Министерския съвет от 2018 г. за приемане на мерки за трансформация на модела на административно обслужване няма да бъде изпълнена мярка 147.Собствениците на пчелини ще продължават да са задължени да извършват две отделни регистрации за една и съща дейност, което води до наличие на по-голяма административна тежест.4.2. Вариант 1 „Приемане на Закона за изменение и допълнение на Закона за пчеларството“: Ще се изпълни мярка 147 от Решение № 704 на Министерския съвет от 2018 г. за приемане на мерки за трансформация на модела на административно обслужване.Регистрацията на животновъдните обекти-пчелини ще се извършва само по реда на Закона за ветеринарномедицинската дейност, с което ще се намали административната тежест за собствениците на пчелини. Ще се създаде по-голяма яснота във връзка с практикуване на подвижното пчеларство, чрез въвеждане на легална дефиниция на понятието „временен пчелин. С приемането на законопроекта ще се синхронизират разпоредби със Закона за горите, като се предвиди изискването за постоянните пчелини, настанени в горски територии, задължително да са с ограждения, които не възпрепятстват свободното преминаване на диви животни и са обозначени с табелка с регистрационен номер на пчелина.*Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* |
| **5. Негативни въздействия:**При вариант 0 „Без действие“:Спрямо собствениците на пчелни семейства:  - наличие на две отделни регистрации на пчелините и по-голяма административна тежест за собствениците на пчелни семейства. Спрямо кметствата на територията на страната:- ще продължават да са задължени да предлагат административна услуга по регистрация на пчелините, при налична такава в Областните дирекции по безопасност на храните. Вариант 1 „Приемане на Закона за изменение и допълнение на Закона за пчеларството“:Няма да бъдат отчетени негативни въздействия.*Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:** Вариант 0 „Без действие” – не могат да бъдат отчетени положителни въздействия по отношение на дефинираните заинтересовани страни.Вариант 1 „Приемане на Закона за изменение и допълнение на Закона за пчеларството“ ще доведе до:Спрямо собствениците на пчелни семейства:- намаляване на административната тежест чрез отпадане на регистрацията на пчелните семейства в кметствата.Спрямо кметствата на територията на страната:- ще се заличи административна услуга за регистрация на пчелините, предоставяна от кметствата, при налична такава в Областните дирекции по безопасност на храните. |
| **7. Потенциални рискове:** Не са идентифицирани потенциални рискове.*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**☐ Ще се повиши⮽ Ще се намали- спрямо собствениците на пчелни семейства:Административната тежест ще се намали с отпадане на задължителната регистрация на пчелина в кметството.Тъй като регистрацията в кметството е безплатна ще се спести време за извършването й.- спрямо кметствата на територията на страната:Административната тежест ще се намали с отпадане на задължителната регистрация на пчелина в кметството.Тъй като регистрацията в кметството е безплатна ще се спести време за извършването й.☐ Няма ефект**8.2. Създават ли се нови регулаторни режими?**Не **Засягат ли се съществуващи режими и услуги?**Да, задължителната регистрация на пчелина в кметството. |
| **9. Създават ли се нови регистри?** Не се създават нови регистри.*Когато отговорът е „да“, посочете колко и кои са те……………………………………….* |
| **10. Как въздейства актът върху микро-, малките и средните предприятия (МСП)?**⮽ Актът засяга пряко МСП☐ Актът не засяга МСП☐ Няма ефект |
| **11. Проектът на нормативен акт изисква ли цялостна оценка на въздействието?**☐ Да⮽ **Не** |
| **12. Обществени консултации:** Съгласно чл. 26, ал. 3 и 4 от Закона за нормативните актове, проектът на Закон за изменение и допълнение на Закона за пчеларството, ведно с комплекта от документи са публикувани за обществено обсъждане на интернет страницата на Министерството на земеделието, храните и горите и на Портала за обществени консултации, за срок от 30 дни. *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да⮽ Не*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност: Силвия Василева, Директор на дирекция „Животновъдство“, Министерство на земеделието, храните и горите.****Дата: 09.10.2020 г.** **Подпис:** |